**Dyddiad cyhoeddi:** 12 Rhagfyr 2023

**Cais Rhyddid Gwybodaeth** 258/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Dymunaf wneud cais ffurfiol drwy Ddeddf Rhyddid Gwybodaeth am yr holl ddata sydd gennych ynghylch pa mor aml mae eich bysiau ar amser/ yn hwyr ar hyd y llwybr T3 / T3C cyfan (yn y gorffennol ac ar hyn o bryd) a hefyd y dogfennau asesu risg llawn sy’n ymwneud â newid yr amserlen. Rwyf hefyd yn gofyn yn ffurfiol am gopi o’r polisi a roddir i bob gyrrwr ynghylch chysylltiadau a gollwyd.**

**YMATEB**

Nid oedd gan Trafnidiaeth Cymru unrhyw brydlondeb cyn ymgymryd â chontract y gwasanaeth, ac eithrio monitro ar ochr y ffordd a gynhaliwyd gan Bus Users Cymru cyn cyfarfod grŵp cyflenwi, sydd ynghlwm.

Dim ond yn ddiweddar y mae Trafnidiaeth Cymru wedi cael mynediad at ddata prydlondeb a dim ond ar gyfer yr wythnos flaenorol y gall ei dynnu ar hyn o bryd.

Mae data’r wythnos diwethaf ar gyfer T3/T3C wedi’i atodi.

Sylwer: mae gwaith ffordd yng Nghorwen, sy’n achosi oedi gyda gwasanaethau, a disgwylir i’r rhain gael eu cwblhau y mis hwn.

Nid oes unrhyw ddogfennau asesu risg yn ymwneud â newid yr amserlen.

Nid oes polisi ysgrifenedig ar gysylltiadau. Fodd bynnag, mae’n arfer derbyniol bod pob gwasanaeth yn aros o leiaf 5 munud am unrhyw weithredu hwyr a, lle bo hynny’n bosibl, bod gweithredwyr yn cyfathrebu drwy anfon negeseuon yn uniongyrchol drwy’r peiriant tocynnau.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".